Ṣùgbọ́n bàbá mi kò jẹ́wọ́ níwájú oníbodè, nítorí ọmọ ènìyàn kì í jẹ́wọ́ níwájú ọ̀tá, ìgbà tí ọmọ aráyé bá ti gbé ẹ̀wù ìbàjẹ́ wọ̀ tán, wọ́n á fi ìgbójú bo ara wọn ní àṣírí ìtìjú, ọ̀rọ̀ pẹ̀lẹ́ á sálọ kúrò lọ́dọ̀ ènìyàn, ohun gbogbo á di jàgídíjàgan. Bàbá mi gbé ìwé sílẹ̀ ó pa òṣé ó wí fún Àǹjànnú-ìbẹ̀rù wí pé òun kì í búra fún ẹnikẹ́ni – gọ́ngọ sọ, ọ̀gọ lẹ́hìn aṣiwèrè, àǹjànnú àti ènìyàn bẹ̀rẹ̀ ìjà, sẹ̀lẹ̀ ṣẹ̀ ní Igbó Olódùmarè, eruku sọ làù lójú ọ̀run, bàbá mi àti ẹbọra oníbodè bẹ̀rẹ̀ ìjàkadì, ìwọ ọ̀rẹ́ mi, nǹkan ṣe!-
Sugbon baba mi ko jewo niwaju onibode, nitori omo eniyan ki i jewo niwaju ota, igba ti omo araye ba ti gbe ewu ibaje wo tan, won a fi igboju bo ara won ni asiri itiju, oro pele a salo kuro lodo eniyan, ohun gbogbo a di jagidijagan. Baba mi gbe iwe sile o pa ose o wi fun Anjannu-iberu wi pe oun ki i bura fun enikeni – gongo so, ogo lehin asiwere, anjannu ati eniyan bere ija, sele se ni Igbo Olodumare, eruku so lau loju orun, baba mi ati ebora onibode bere ijakadi, iwo ore mi, nnkan se!-